**Tiszanána Község Önkormányzata Képviselő-testületének 7/2015.(III.30.) önkormányzati rendelete:** Kitüntetések alapításáról és adományozásának rendjéről

Tiszanána Község Önkormányzat Képviselő-testülete eredeti jogalkotói hatáskörében eljárva Magyarország Alaptörvénye 32. cikkének (2) bekezdése, és Magyarország helyi önkormányzatairól szóló 2011. évi CLXXXIX. törvény 42. § 1. pontjában, továbbá Magyarország címerének és zászlajának használatáról, és állami kitüntetéseiről szóló 2011. évi CCII. törvény 22.§. (1) bekezdés d./ pontjában meghatározott feladatkörében eljárva a következőket rendeli el:

1.§.

Tiszanána község Önkormányzat Képviselő-testülete ( továbbiakban: Alapító ) a település közéletében, közigazgatásában, községpolitikai, gazdasági, tudományos, kulturális, közművelődési, ( művészeti ), közoktatási, sport vagy szakmai területen kifejtett kiemelkedő tevékenység elismeréseként az alábbi kitüntetéseket, díjakat, címeket alapítja:

a./ „ Tiszanána község Díszpolgára” cím

b./ „ Tiszanánáért Emlékérem”

c./ „ Tiszanána község Közszolgálatáért” díj

**2. §.**

**„Tiszanána Község Díszpolgára „ cím**

(1) „Tiszanána Község Díszpolgára” cím (továbbiakban: Díszpolgári cím) adományozható
 annak a köztiszteletben álló személynek, aki Tiszanána Község általános fejlődéséért,

 lakosai életkörülményeinek javításáért közvetlenül vagy közvetve kifejtett község

 politikai, gazdasági, tudományos, kulturális, művészeti vagy sport tevékenységével vagy

 maradandó alkotásával a települést szolgálja, vagy szolgálta, a község nemzetközi

 tekintélyét, jó hírnevét erősíti, vagy erősítette.

(2) A díszpolgári cím magyar vagy külföldi állampolgárnak és posztumusz is
 adományozható.

(3) A díszpolgári címből ciklusonként egy adományozható, valamely nemzeti ünnep, vagy

 falunap alkalmával.

(4) A díszpolgári címmel ***díszdiploma, kisplasztika és pénzjutalom*** jár.

(5) A pénzjutalom összege 200.000 Ft.

(6) A díszpolgári cím odaítélésére a képviselő-testület tagjai, állandó bizottságai, a
 településen működő nyilvántartásba vett egyesület, társadalmi szervezet, alapítványi
 kuratórium, egyházi tanács, gazdálkodó szervezet, költségvetési szerv vezetője tehet
 javaslatot, melyet részletes indokolással az átadás évének február 28., illetve szeptember

 30. napjáig kell előterjeszteni, vagy megküldeni a település polgármesterének.

(7) A díszpolgári cím posztumusz adományozása esetén a díszdiplomán fel kell tüntetni
 ennek tényét. A címmel járó ***kisplasztikát és pénzjutalmat*** az elhunyt özvegyének,
 ennek hiányában a kitüntetett gyermekének ( gyermekeinek ) kell átadni.

(8) A díszpolgári címmel kitüntetett személyt

1. a település által rendezett hivatalos ünnepségekre, számára fenntartott hely biztosításával meg kell hívni,
2. az önkormányzatot képviselő delegáció tagjául lehet jelölni,
3. a település kulturális és sportrendezvényeit díjtalanul látogathatja, valamint a Dinnyésháti üdülőterület szolgáltatásait térítésmentesen veheti igénybe,
4. elhalálozása esetén – családja beleegyezésével – ingyenes díszsírhely illeti meg,

**3.§**

**„Tiszanánáért emlékérem”**

1. Tiszanána Község Önkormányzat képviselő testülete Tiszanánáért emlékérmet
 adományozhat annak a tiszanánai lakos vagy tiszanánai származású magánszemély illetve
 egyesületek, társadalmi szervezetek részére, akik a kultúra, a sport, a művészet, a
 társadalmi és a gazdasági élet területén kiemelkedő eredményt értek el.
2. A Tiszanánáért emlékérem évente több darab adományozható, valamely nemzeti

 ünnep, vagy falunap alkalmával

1. A Tiszanánáért emlékéremmel díszoklevél és pénzjutalom jár, melynek összege 50.000
 Ft.
2. A „ Tiszanánáért Emlékérem „ odaítélésére a képviselő-testület tagjai, állandó bizottságai,

 a településen működő nyilvántartásba vett egyesület, társadalmi szervezet, alapítványi
 kuratórium, egyházi tanács, gazdálkodó szervezet, költségvetési szerv vezetője tehet
 javaslatot, melyet részletes indokolással az átadás évének február 28., illetve szeptember

 30. napjáig kell előterjeszteni, vagy megküldeni a település polgármesterének.

**4.§**

**„Tiszanána Község Közszolgálatáért” díj**

1. Tiszanána Község Közszolgálatáért díj adományozható annak a tartósan, legalább 20
 éven át a település közszolgáltatási tevékenységének, magas színvonalú ellátásához
 hozzájáruló személynek:
2. aki, a nevelés, oktatás területén kiemelkedő, vagy tartósan magas színvonalú tevékenységet végző pedagógus vagy más szakember,
3. aki az egészségügy területén kiemelkedő, vagy tartósan magas színvonalú tevékenységet végző orvos vagy más szakember,
4. aki a szociális gondoskodás területén kiemelkedő, vagy tartósan magas színvonalú tevékenységet végző szakember,
5. aki a gyermekjólét és a gyermekvédelem területén kiemelkedő, vagy tartósan magas színvonalú tevékenységet végző szakember,
6. aki a közművelődés területén kiemelkedő, vagy tartósan magas színvonalú tevékenységet végző közművelődési szakember, könyvtáros, más szakember,
7. a közszolgálat területén kiemelkedő, vagy tartósan magas színvonalú tevékenységet végző, a Tiszanánai Közös Önkormányzati Hivatalnál közszolgálati jogviszonyban álló köztisztviselőnek, munkavállalónak,
8. a településen szolgálatot teljesítő tűzoltónak, aki kiválóan teljesíti feladatát, vagy az élet- és vagyonbiztonságot veszélyeztető tűzeseteknél kiemelkedő helytállást tanúsít,
9. a tiszanánai rendőrőrsön szolgálatot teljesítő rendőrnek, aki kiválóan teljesíti feladatát.
10. Az (1) bekezdés a.) – h.). pontjában meghatározott szakterületenként meghatározott 1-1

 díj adományozható, az augusztus 20-i nemzeti ünnep alkalmával.

1. A Tiszanána Község Közszolgálatáért díjjal oklevél és pénzjutalom jár.
2. A pénzjutalom összege 50.000 Ft.
3. A „ Tiszanána Község Közszolgálatáért „ díj odaítélésére a képviselő-testület tagjai,

 állandó bizottságai, a településen működő nyilvántartásba vett egyesület, társadalmi

 szervezet, alapítványi kuratórium, egyházi tanács, gazdálkodó szervezet, költségvetési

 szerv vezetője tehet javaslatot, melyet részletes indokolással az átadás évének június 30.

 napjáig kell megküldeni a település polgármesterének.

**5.§**

**Kitüntetések adományozásának általános szabályai**

1. Egy javaslattevő kitüntetésenként több főre/szervezetre tehet javaslatot.
2. A kitüntetések adományozásáról a képviselő-testület minősített többséggel határoz.
3. A rendeletben meghatározott címek és díjak egy személynek, szervezetnek, közösségnek
 csak egyszer, az emlékérem többször is adományozható.
4. A kitüntetéseket a polgármester valamely nemzeti ünnep (március 15. augusztus 20,
 október 23.) vagy falunap alkalmából rendezett községi ünnepségen adja át.
5. A kitüntetésekkel járó oklevél tartalmazza:
6. az adományozó megjelölését,
7. az adományozásról szóló határozat számát és keltét,
8. az adományozott kitüntetés megnevezését,
9. az adományozott nevét,
10. az adományozás indokait,
11. a polgármester és a jegyző aláírását és a község díszpecsétjét
12. A kitüntetésekkel összefüggő kiadásokat az önkormányzat költségvetésében kell
 biztosítani.
13. A kitüntetettekről a hivatal nyilvántartást vezet.
14. A kitüntetések adományozását, illetve azok esetleges visszavonását a Tiszanánai
 Hírmondóban, illetve a település honlapján közzé kell tenni.
15. Nem adományozható kitüntetés azon személy számára, akit jogerős fegyelmi határozat,
 vagy büntető ítélet elmarasztal.
16. A kitüntetés visszavonható, ha arra az adományozott személy, szervezet méltatlanná
 vált.
17. A kitüntetés visszavonását az adományozó ( képviselő-testület ) kezdeményezheti a
 polgármesternél. A visszavonásról a képviselő-testület, a pénzügyi bizottság előzetes
 véleménye alapján – részletes indokolással – minősített többséggel határoz. A
 kitüntetés visszavonását tartalmazó döntésről az érintett személyt, szervezetet értesíteni
 kell, és törölni kell a kitüntetettek nyilvántartásából.

**6.§**

**Záró rendelkezések**

1. E rendelet a kihirdetését követő napon lép hatályba.
2. Az e rendelet hatályba lépése előtt adományozott kitüntetések továbbra is viselhetők.
3. A rendelet hatálybalépésével egyidejűleg hatályát veszti a Kitüntetések alapításától és

 adományozásáról szóló 19/2013.(IV.8.), 15/2006.(VIII.15.), önkormányzati rendelet.

Tiszanána, 2015. március 23.

Dr. Tóth József Dr. Joó István

 polgármester jegyző

* + - 1. melléklet a 7/2015.(III.30.) önkormányzati rendelethez

**A díszpolgári oklevél:**

A díszdiploma bordó színű, velúr vagy bársonyborítású sárgaréz sarokvédővel ellátott mappába kerül. A kötésnél nemzeti színű sodrott zsinórral díszítve. A mappa külső oldalára arany betűkkel a „ Díszpolgári oklevél „ felirat, alatta szintén arannyal nyomtatva Tiszanána község címere.

A mappát szétnyitva baloldalon a község rendeletének kivonata arról, hogy ki kaphat díszpolgári címet, alatta arányos nagyságban Tiszanána község színes címere, alatta vers idézet helyezkedik el.

A mappa jobb oldalán ívelten a „ Díszpolgári oklevél „” felirat, alatta az adományozó megnevezése, az adományozott személyre vonatkozó szövegrész található. A oklevél aljára Tiszanána község díszpecsétje, dátum, és a polgármester, valamint a jegyző aláírása kerül.

**Kisplasztika leírása:**

A kisplasztika talapzatának fehér színű cararai márvány. Alakja trapéz, szélessége felül 7,7 cm, alul 7,7 cm. Vastagsága felül 4,5 cm, alul 7,5 cm. Magassága 11,2 cm. A kisplasztika felső része bronz ötvözet, mely ívesen hajlított 22 cm hosszú, 6,1 cm széles. Vastagsága 0,7-1,0 cm. Az öntvény felső részének bal oldalán a tiszanánai római katolikus templom, szorosan mellette a református templom tornyainak felső része látható. A tornyok alatt 6 cm széles ovális alakú 2,6 cm magasságú ezüst fémgomb, szélén körben apró 1 mm átmérőjű kör alakú pontozás. Rajta a díszpolgár neve és az adományozás éve. Alatta Tiszanána címere, két oldalán hullámokkal. A bronzötvözet alsó részén keresztben ugyanabból az anyagból készült 13 cm hosszú 2,2 cm széles bronz szalag, végei középre visszavágottak. Felirata – Tiszanána Díszpolgára. A bronzötvözet csapszeggel illeszkedik a cararai márvány talapzatba, a talapzat felső részétől számít 2,5 cm-el lefelé.

* + - 1. melléklet a 7/2015.(III.30.) önkormányzati rendelethez

**A „Tiszanánáért Emlékérem” és a „ Tiszanána község Közszolgálatáért „ díj adományozásához díszoklevél:**

A díszoklevél bordó, kék vagy zöld színű, velúr vagy bársony borítású sárgaréz sarokvédővel ellátott vagy sarokvédő nélküli mappába kerül. A mappa külső oldalára arany betűkkel a „ Díszoklevél „ felirat, alatta szintén arannyal nyomtatva Tiszanána község címere.

A mappa jobb oldalán ívelten a „ Díszoklevél „” felirat, alatta a község címere arányos méretben, majd az adományozó megnevezése, az adományozott személyre vonatkozó szövegrész található. A diploma aljára Tiszanána község díszpecsétje, dátum, és a polgármester, valamint a jegyző aláírása kerül.

**A „Tiszanánáért Emlékérem” leírása:**

8,7 cm átmérőjű, kör alakú fémötvözetből készült, hátoldalán az adományozó és az adományozott neve, illetve az adományozás időpontja található.

Első oldalán Tiszanána címere, fölötte „ Tiszanánáért Emlékérem „ felirat köralakban. A címer alatt középről induló olajágak mindkét irányban.

Az emlékérem bordó, kék vagy zöld színű, velúr bársonnyal bevont 12,5 x12,5 cm nagyságú 3,3 cm mélységű díszdobozba kerül elhelyezésre.

* + - 1. melléklet a 7/2015.(III.30.) önkormányzati rendelethez

**Nyilvántartás a kitüntetettekről:**

**Díszpolgári cím**

Tóth József 1999.09.25.

Kovács Eszter 1999.09.25.

Dr. Nánási Iván 1999.09.25.

Majorszki Gábor 2003.03.15.

Dr. Molnár Mihály 2003.03.15.

Kakuk Béla 2010.03.15.

**Tiszanánáért emlékérem**

Újhelyi Lajos 2006.08.20.

Önkéntes Tűzoltó Egyesület 2006.08.20.

Kakuk Béláné 2007.10.23.

Juhász Imre 2007.10.23.

Petőfi Mg. Szövetkezet 2008.08.20.

Falusi Turizmus Egyesület 2009.08.20.

Naplemente Nyugdíjas Klub 2010.08.20.

Sándor Ferenc 2010.08.20.

Gulyás Imre Tiszanána 750 éves 2011.09.11.

Dr. Szlávik János Tiszanána 750 éves 2011.09.11.

Csontos Ambrus Tiszanána 750 éves 2011.05.28.

Bartók Gábor Tiszanána 750 éves 2011.08.20.

Dr. Somogyi Erzsébet 2012.10.23.

Jónás György 2012.10.23.

Bartók Ferenc 2013.03.15.

Halász Béláné 2013.03.15.

Blikhard Pálné 2013.03.15.

Hímer Sándorné 2013.03.15.

Szűcs János 2013.03.15.

Vankó Gábor 2013.03.15.

Sallós Gyula 2013.08.20.

Jan Sarnovsky 125 éves Tüo.E. 2014.10.04.

Vociech Kosik 125 éves Tüo.E. 2014.10.04.

Karl Heinz Lieb 125 éves Tüo.E. 2014.10.04.

Tréfás Miklós 2014. 11.16.

Dr. Magda Jenő 2015.03.15.

Orosz Károlyné 2015.03.15.

Barcsik Ferenc 2015.03.15.

**Tiszanána Közszolgálatáért kitüntető díj**

Nagy Györgyné 2004.08.20.

Hímer Sándorné 2004.08.20.

B.Kis János 2004.08.20.

Kovács Lajos 2005.08.20.

Sallós Károlyné 2005.08.20.

Sándor Ferencné 2006.08.20.

Godó Józsefné 2006.08.20.

Szalárdy Lászlóné 2006.08.20.

Pallagi Erika 2006.08.20.

Sándor Ferencné 2010.08.20.

Vankó Lászlóné 2010.08.20.

Tolnai Jánosné 2010.08.20.

Juhász Gáborné 2010.08.20.

Hímer Józsefné 2011.08.20.

B. Kis Jánosné 2011.08.20.

Szabó Istvánné 2013.08.20

Lakatos Arturné 2013.08.20.

Godóné Orosz Julianna 2014.08.20

Pállai Róza 2014.08.20.

Orosz Ferencné 2014.08.20.

Lakatos Attiláné 2014.08.20.

Gulyásné Ripszki Gizella 2014.08.20.

**Emléklap**

Orbán Károly

Suba Józsefné

Juhászné Gőz Gabriella

Tóth Gáborné

Juhász Dezső 125 éves tűo.e. 2010.09.25.

Zsutai Zsoltné 125 éves tűo.e. 2010.09.25.

Zsutai Sándor 125 éves tűo.e. 2010.09.25.

Lakatos Artur 125 éves tűo.e. 2010.09.25.

Lakatos Arturné 125 éves tűo.e. 2010.09.25.

Gőz Péter 125 éves tűo.e. 2010.09.25.

Sándor Ferencné 125 éves tűo.e. 2010.09.25.

Sebők István Sportlétesítmény átadás 2013.08.20.

ifj. Tóth Gábor Sportlétesítmény átadás 2013.08.20.

Gőz Péter Sportlétesítmény átadás 2013.08.20.

Bordács János Sportlétesítmény átadás 2013.08.20.